
ŠVIESLENČIŲ LAIKIKLIŲ VALYMO DAŽYMO IR REMONTO 
PIRKIMO-PARDAVIMO SUTARTIS Nr. _____________


2025 m. _______________ ___ d. 
Vilnius


UŽSAKOVAS: Savivaldybės įmonė „SUSISIEKIMO PASLAUGOS“, juridinio asmens kodas 124644360, atstovaujama [pareigos vardas pavardė], veikiančio pagal 2025-02-11 direktorės įsakymą Nr. 2025-V-21 „Dėl teisės pasirašyti dokumentus“.
PASLAUGOS TEIKĖJAS : [Pavadinimas, kodas], atstovaujamas [pareigos, vardas pavardė], veikiančio pagal [atstovavimo pagrindas]

Užsakovas ir Paslaugos teikėjas kiekvienas atskirai toliau vadinamas Šalimi, kartu - Šalimis, sudarė šią sutartį ir susitarė:

ATSIŽVELGDAMOS Į TAI, KAD:
A. Buvo vykdytas viešasis pirkimas (pirkimo užduoties Nr. PU-243/2025);
B. Paslaugos teikėjas buvo pripažintas pirkimo laimėtoju;   
C. Pirkimo dokumentai yra neatskiriama pirkimo sutarties dalis;
Šalys sudarė šią sutartį (toliau –  Sutartis) ir susitarė dėl žemiau nurodytų sąlygų.

1. SUTARTIES DALYKAS
1.1. Sutarties dalykas – Vilniaus miesto lauko švieslenčių laikiklių (toliau – laikiklių) valymas, dažymas ir remontas (toliau – Paslaugos).
1.2. Paslaugos teikėjas šioje Sutartyje numatytomis sąlygomis ir terminais savo rizika ir ištekliais įsipareigoja suteikti Paslaugas s ir jas perduoti Užsakovui, o Užsakovas įsipareigoja priimti tinkamai ir laiku suteiktas Paslaugas ir atsiskaityti už jas Sutartyje nustatytomis sąlygomis ir tvarka.
1.3.Paslaugų apimtis, vykdymo vieta ir reikalavimai Paslaugoms nurodyti Sutarties 1 priede „Techninė specifikacija“ (toliau - Techninė specifikacija). 

2. PASLAUGŲ ATLIKIMO TERMINAI IR ATLIKTŲ PASLAUGŲ PRIĖMIMAS
2.1. Paslaugos teikėjas Paslaugas turi atlikti pagal  Techninėje specifikacijoje nustatytus reikalavimus ir nustatytą terminą.
2.2. Paslaugos priimamos ir priėmimo dokumentai įforminami teisės aktuose ir šioje Sutartyje nustatyta tvarka ir sąlygomis:
2.2.1. Užsakymai pateikiami Paslaugos teikėjui el. paštu: [nurodyti]
2.2.2. Suteikęs Paslaugas pagal užsakymą Paslaugos teikėjas pateikia Užsakovui pasirašytą Paslaugų priėmimo-perdavimo aktą 2 (dviem) egzemplioriais (po 1 (vieną) kiekvienai Šaliai);
2.2.3. Gavęs Paslaugos teikėjo pasirašytą Paslaugų priėmimo-perdavimo aktą Užsakovas per 10 (dešimt) darbo dienų įvertina Paslaugos teikėjo perduotas Paslaugas ir nesant nustatytų trūkumų pasirašo Paslaugų priėmimo-perdavimo aktą. Esant trūkumams, trūkumai pašalinami ne vėliau nei per 5 (penkias) kalendorines dienas nuo jų nurodymo Paslaugos teikėjui.
2.3. Paslaugos pripažįstamos suteiktomis, kai Užsakovas pasirašo Paslaugų priėmimo-perdavimo aktą. 
2.4. Paslaugų priėmimo procedūra neįtakoja / nepratęsia Paslaugų suteikimo termino, išskyrus šiame Sutarties punkte numatytą atvejį. Jeigu Užsakovas per Sutarties 2.2.3 papunktyje nustatytą terminą nepasirašo Paslaugų priėmimo-perdavimo akto, Paslaugų atlikimo terminas pratęsiamas tiek dienų, kiek Užsakovas vėlavo pasirašyti Paslaugų priėmimo-perdavimo aktą. 
2.5. Nuosavybės teisė į Paslaugų rezultatą ir susijusius dokumentus pereina Užsakovui nuo Paslaugų priėmimo-perdavimo akto pasirašymo momento.

3. SUTARTIES KAINA IR ATSISKAITYMO TVARKA
3.1. Sutarčiai taikoma fiksuoto įkainio kainodara. Sutarties vykdymo metu už Paslaugas pagal fiksuotą įkainį Paslaugos teikėjui apmokama už faktiškai suteiktas Paslaugas.
3.2.  Maksimali sutarties kaina (Pradinė sutarties vertė) [suma skaičiais] EUR (suma žodžiais) be PVM, maksimali  sutarties kaina Sutarties kaina (Pradinė sutarties vertė) [suma skaičiais] EUR (suma žodžiais) su PVM. 
3.3. Paslaugų įkainiai:
	Eil. Nr.
	Pavadinimas
	Mato
vnt.
	Vieneto įkainis, 
Eur be PVM

	1. Keleivių informavimo švieslenčių laikiklių valymo ir dažymo darbai:

	1.1.  
	Viso laikiklio su švieslente valymas
	Vnt.
	

	1.2. 
	A dalies dažymas
	Vnt.
	

	1.3.
	B dalies dažymas
	Vnt.
	

	1.4.
	C dalies dažymas
	Vnt.
	

	1.5.
	D dalies dažymas
	Vnt.
	

	2. E-paper švieslenčių laikiklių valymas:

	2.1.
	Laikiklio su švieslente valymas
	Vnt.
	

	3. 
	E-paper švieslenčių laikiklių dažymas:

	3.1
	Atramos dažymas
	Vnt.
	

	4. Keleivių informavimo švieslenčių laikiklių remonto darbai:

	4.1.
	B dalies keitimas
	Vnt.
	

	4.2.
	C dalies keitimas
	Vnt.
	

	4.3.
	Esamų laikiklio dalių (B ir C dalies skydų) tvirtinimas ir (ar) remontas
	Val.
	


* Lentelėje yra nurodytas preliminarus Paslaugų kiekis sutarties galiojimo laikotarpiu. Tikslus perkamų Paslaugų kiekis priklausys nuo Perkančiosios organizacijos poreikio. Perkančioji organizacija Paslaugos teikėjui sumokės tik už faktiškai suteiktas Paslaugas.  

3.4. Sutarties kaina (įkainiai) yra fiksuota ir galutinė, remiantis Paslaugos teikėjo pasiūlymu ir nebus perskaičiuojama pagal bendrą kainų lygio kitimą ir dėl kitų priežasčių. Sutarties kaina (įkainiai) apima visas tiesiogines ir netiesiogines išlaidas, įskaitant Paslaugoms suteikti reikalingas medžiagas, įrangą ir visas kitas išlaidas, susijusias su Paslaugų teikimu. 
3.5. Tais atvejais, jei įstatymu bus pakeistas pridėtinės vertės mokestis, Paslaugų kainoje esantis PVM tarifas nesuteiktoms Paslaugoms keičiamas (mažinamas ar didinamas) pagal Lietuvos Respublikos teisės aktus. Paslaugų kainoje esantis PVM tarifas perskaičiuojamas per 1 (vieną) Paslaugo dieną po Lietuvos Respublikos pridėtinės vertės mokesčio įstatymo pakeitimo įsigaliojimo dienos ir taikomas atsiskaitant už po perskaičiavimo Užsakovo priimtas Paslaugas.
3.6. PVM sąskaita-faktūra už suteiktas Paslaugas turi būti pateikiama ne vėliau kaip per 1 (vieną) dieną nuo Paslaugų priėmimo-perdavimo akto pasirašymo. PVM sąskaitoje-faktūroje Paslaugos teikėjas privalomai turi nurodyti Sutarties numerį, apmokėjimo terminą ir kitus privalomus rekvizitus. Užsakovas turi teisę sustabdyti apmokėjimą, jei PVM sąskaitoje-faktūroje nurodyta neteisinga kaina, PVM sąskaitoje-faktūroje nenurodytas sutarties numeris, data ir (ar) apmokėjimo terminas, kol PVM sąskaitoje-faktūroje pateikta neteisinga informacija bus pataisyta. Užsakovas informuoja Paslaugos teikėją apie esančius netikslumus. Paslaugos teikėjas, ištaisęs netikslumus, pateikia Užsakovui tikslią (tinkamą) PVM sąskaitą-faktūrą.
3.7. Vykdant Sutartį, Sąskaitos faktūros (išskyrus išankstines sąskaitas, jei jos taikomos) tiekiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, tiekiamos Tiekėjo  pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti tiekiamos tik naudojantis informacinės sistemos „SABIS“ priemonėmis. Užsakovas elektronines sąskaitas - faktūras priima ir apdoroja naudodamasis informacinės sistemos „SABIS“ priemonėmis, išskyrus VPĮ 22 straipsnio 12 dalyje nustatytus atvejus. Šiame punkte elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Kartu su Sąskaita faktūra turi būti pateiktas abiejų šalių pasirašytas Paslaugų priėmimo-perdavimo aktas.
3.8. Užsakovas apmoka už suteiktas Paslaugas per 30 (trisdešimt) kalendorinių dienų nuo PVM sąskaitos-faktūros gavimo dienos. Tais atvejais, kai yra objektyviai pagrįsta (pvz., vėluoja finansavimas iš savivaldybės/valstybės biudžeto), mokėjimai gali būti atidedami, vėlavimo laikotarpiui, bet ne ilgiau kaip 60 (šešiasdešimt) kalendorinių dienų nuo Sąskaitos gavimo (nustatytu būdu) dienos.
3.9. Užsakovas turi teisę sulaikyti (sustabdyti) apmokėjimą, apie tai nedelsiant raštu įspėdamas Paslaugos teikėją, jeigu:
3.9.1.  Paslaugos teikėjas neištaiso nustatytų arba akte užfiksuotų Paslaugų trūkumų (defektų) Sutartyje nustatyta tvarka ir terminais. Tokiu atveju apmokėjimas Paslaugos teikėjui gali būti sustabdomas iki Paslaugos teikėjas ištaisys visus Paslaugų trūkumus (defektus) ir šiuos taisymus Užsakovas priims. Paslaugos teikėjui ištaisius (pašalinus) nustatytus Paslaugų trūkumus (defektus), Užsakovo sulaikyta suma Paslaugos teikėjui išmokama Sutartyje nustatyta tvarka ir terminais;
3.9.2. kitais galiojančiuose teisės aktuose numatytais atvejais.
3.10. Šalys susitaria, kad, nepaisant to, kas nurodyta mokėjimo pavedimuose, Užsakovui atlikus mokėjimus pagal Sutartį, įmokos pirmiausiai yra skiriamos padengti anksčiausiai atsiradusiems įsiskolinimams pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jos buvo priskaičiuotos pagal Sutartį).
3.11. Paslaugos įkainiai gali būti perskaičiuojami šia tvarka:
3.11.1. bet kuri Sutarties šalis Sutarties galiojimo metu turi teisę inicijuoti šioje Sutartyje numatytų įkainių perskaičiavimą (keitimą) ne anksčiau kaip po 12 (dvylikos) mėnesių nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Valstybinės duomenų agentūros (toliau – Agentūros) tinklapyje http://osp.stat.gov.lt/, rodiklių duomenų bazėje, statistikos srityje „Gyventojai ir socialinė statistika“, dalyje „Darbo užmokestis ir darbo sąnaudos“, skiltyje „Darbo užmokesčio rodikliai (ketvirtiniai ir mėnesiniai)“, paskelbtus ketvirtinius Darbo užmokesčio (mėnesinis) eurais Lietuvos rinkoje rodiklius pagal ekonominės veikos rodiklį „N77_TO_N82 Administracinė ir aptarnavimo veikla“ (toliau – N77_TO_N82) pokytis (k), apskaičiuotas viršija 7 procentus. Atlikdamos perskaičiavimą Šalys vadovaujasi Agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybinės duomenų agentūros ar kitos institucijos išduoto dokumento ar patvirtinimo;
3.11.2. perskaičiuotieji įkainiai taikomi Paslaugoms, suteiktoms po to, kai Šalys pasirašo Susitarimą dėl įkainių perskaičiavimo. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę;
3.11.3. nauji įkainiai apskaičiuojami pagal formulę:
a1=a+(k/100×a), kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo);
a1 – perskaičiuotas (pakeistas) įkainis (Eur be PVM);
k – darbo užmokesčio (mėnesinis) pokytis procentais pagal ekonominės veiklos rūšies rodiklį
N77_TO_N82 (padidėjimas arba sumažėjimas) (%). „k“ reikšmė skaičiuojama pagal formulę:
k =Indnaujausias/Indpradžia ×100-100, (proc.), kur:
Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas ketvirtinis darbo užmokesčio (mėnesinis) indeksas;
Indpradžia – laikotarpio pradžios datos (mėnesio) darbo užmokesčio (mėnesinis) indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
3.11.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
3.11.5. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
4. PASLAUGŲ KOKYBĖ IR GARANTIJOS
4.1. Paslaugos teikėjas užtikrina, kad Paslaugos (tame tarpe visos panaudotos medžiagos, įrengimai, priemonės) visiškai atitiks galiojančių teisės aktų, normatyvinių statybos techninių dokumentų, Sutarties reikalavimus. Neatitikimas minėtiems reikalavimams reikš Sutarties pažeidimą. Paslaugos teikėjas pareiškia, kad jam yra žinoma, jog Užsakovui yra reikalingos tik kokybiškai suteiktos Paslaugos (tame tarpe medžiagos, įrengimai, priemonės) bei jų rezultatai.
4.2. Jeigu Paslaugos teikėjui kiltų abejonių dėl Paslaugų vykdymo, dėl įvairių kitų, nuo Paslaugos teikėjo nepriklausančių, aplinkybių, sudarančių grėsmę Paslaugų tinkamumui, saugumui, visas abejones Paslaugos teikėjas privalo pateikti Užsakovui iki Paslaugų vykdymo pradžios. Paslaugos teikėjas, pastebėjęs netikslumų Techninėje specifikacijoje ar Paslaugų neatitikimų statybos veiklą reglamentuojantiems teisės aktams, privalo nedelsdamas apie tai informuoti Užsakovą ir darbus pratęsti tik po Užsakovo nurodymo.
4.3. Paslaugos teikėjas suteikia Paslaugoms garantinį terminą, numatytą Techninėje specifikacijoje. Paslaugos teikėjas garantinio laikotarpio metu privalo, Užsakovui pareikalavus, atlikti visus defektų ir žalos ištaisymo darbus. Paslaugų garantinis terminas pradedamas skaičiuoti nuo Paslaugų perdavimo – priėmimo akto pasirašymo.
4.4. Užsakovas apie pastebėtus per garantinį laikotarpį Paslaugų trūkumus ir (ar) defektus, gedimus nedelsiant (ne vėliau kaip per 5 (penkias) Paslaugo dienas nuo jų pastebėjimo) raštu (elektroniniu paštu) praneša Paslaugos teikėjui.
4.5. Garantiniu laikotarpiu Paslaugos teikėjas privalo savo sąskaita ir ištekliais pašalinti rašte (elektroniniame laiške) nurodytus Paslaugų trūkumus ir (ar) defektus per 5 (penkias) kalendorines dienas (jei Užsakovas nenustato ilgesnio termino) nuo raštiško Užsakovo pranešimo (elektroninio laiško) apie Paslaugų trūkumus ir (ar) defektus gavimo.
4.6. Garantiniu laikotarpiu Paslaugos teikėjui nepašalinus Paslaugų trūkumų ir (ar) defektų per numatytą terminą, Paslaugos teikėjui taikomi Sutarties 7.3 p. numatyti delspinigiai.
4.7. Garantiniu terminu Paslaugos teikėjas privalo savo sąskaita ir ištekliais šalinti visus Paslaugų trūkumus ir (ar) defektus, išskyrus Paslaugų trūkumus ir (ar) defektus:  
4.7.1. atsiradusius dėl Užsakovo ar trečiųjų asmenų kaltės; 
4.7.2. atsiradusius dėl nenugalimos jėgos aplinkybių, kurios apibūdintos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.
4.8. Paslaugos teikėjas atsako už defektus, nustatytus per garantinį terminą, jeigu neįrodo, kad jie atsirado dėl objekto ar jo dalių normalaus susidėvėjimo, jo netinkamo naudojimo ar Užsakovo arba jo pasamdytų asmenų netinkamai atlikto remonto arba dėl Užsakovo ar jo pasamdytų asmenų kitokių kaltų veiksmų (Lietuvos Respublikos civilinio kodekso (toliau – „Civilinis kodeksas“) 6.697 straipsnio 3 dalis). 

5. ŠALIŲ PATVIRTINIMAI
5.1. Sudarydamas šią Sutartį Paslaugos teikėjas patvirtina, kad:
5.1.1. jis turi visas žinias, patirties ir kvalifikaciją reikalingas šiai Sutarčiai įvykdyti;
5.1.2. susipažino su aplinkybėmis ir sąlygomis, kuriomis esant bus teikiamos Paslaugos ir neturi jokių pretenzijų ir (ar) pastabų dėl galimybės suteikti Paslaugas Sutartyje ir jos dokumentuose nustatyta tvarka ir sąlygomis;
5.1.3. Šalims suderinant ir šioje Sutartyje nurodant Sutarties kainą Paslaugos teikėjas yra nuosekliai ir išsamiai įvertinęs būtinus darbus, finansavimo sąlygas, medžiagas, įrengimų bei darbo jėgos vertes bei rinkos kainas, galimus jų svyravimus ne tik Sutarties sudarymo momentu, bet ir Sutarties vykdymo laikotarpiui;
5.1.4. gerai išanalizavo ir suprato Paslaugų pobūdį bei jų apimtį, Paslaugų dokumentus bei kitus jam pateiktus duomenis, numatė ir įvertino visus sudėtinius darbus, medžiagas, įrangą, priemones ir kitus įsipareigojimus.
5.2. Paslaugos teikėjas garantuoja, kad teikdamas Paslaugas jis nepažeis jokių trečiųjų asmenų teisių ir garantuoja nuostolių atlyginimą Užsakovui dėl bet kokių trečiųjų asmenų pareikštų reikalavimų.
5.3.  Šalys pareiškia ir garantuoja, kad:
5.3.1.	 turi teisę ir įgaliojimus pagal Lietuvos Respublikos įstatymus sudaryti ir vykdyti šią Sutartį;
5.3.2.	 Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje ir jos prieduose duotus įsipareigojimus;
5.3.3.	Sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų ar kitų jų veiklą reglamentuojančių dokumentų;
5.3.4.	 gali visiškai viena kita pasitikėti, kad visi jų teiginiai yra teisingi ir galiojantys ir, kad nė viena jų nepalieka neaptartų aplinkybių, kurių nutylėjimas galėtų kitą Šalį suklaidinti;
5.3.5.	yra mokios ir joms neiškelta arba nėra numatoma iškelti bylos dėl jų bankroto (likvidavimo);
5.3.6.	 Sutartį sudarė savo gera valia ir siekdamos įvykdyti Sutarties nuostatuose užfiksuotas sąlygas.
5.4.	 Sutarties Šalys įsipareigoja laikytis šios Sutarties nuostatų, laiku ir tinkamai vykdyti Sutarties sąlygas.

6. ŠALIŲ TEISĖS IR PAREIGOS
6.1. Paslaugos teikėjas įsipareigoja:
6.1.1. pradėti darbus tik gavus visus leidimus nurodytiems Paslaugoms teikti (jei tokie leidimai privalomi);
6.1.2. laikantis Sutartyje nustatytų terminų suteikti, užbaigti ir perduoti Užsakovui visas Sutartyje ir Techninėje specifikacijoje nurodytas Paslaugus ir ištaisyti (pašalinti) Paslaugų trūkumus ir (ar) defektus, ištaisyti defektus ir (ar) trūkumus, nustatytus Paslaugų garantiniu laikotarpiu, užtikrinti, kad suteikus Paslaugas objektas, kuriame atlikti darbai, galės būti naudojamas pagal funkcinę paskirtį;
6.1.3. savarankiškai ir savo sąskaita apsirūpinti materialiniais ištekliais Sutartyje numatytiems Paslaugoms teikti. Teikiant Paslaugas naudojamos medžiagos ir statybos produktai turi atitikti Techninėje specifikacijoje, Sutartyje ir galiojančiuose teisės aktuose, įskaitant galiojančius statybos techninius reglamentus, nustatytus reikalavimus. Užsakovui turi būti pateikti medžiagų ir statybos produktų sertifikatai arba atitikties deklaracijos;
6.1.4. užtikrinti, kad Paslaugos teikėjo personalas, bet kokia forma dalyvausiantis vykdant Sutartį, per visą Sutarties vykdymo laikotarpį būtų tinkamai kvalifikuotas, įgudęs ir turintis patirtį su teikiamomis Paslaugomis ar jų dalimi susijusiose srityse bei personalas visa apimtimi atitiktų Pirkimo dokumentuose numatytus minimalius kvalifikacinius reikalavimus, jeigu tokie reikalavimai buvo keliami. Užsakovas gali pareikalauti, kad Paslaugos teikėjas pakeistų Paslaugos teikėjo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai, eismui arba aplinkos apsaugai;
6.1.5. užtikrinti higienos, darbo saugumo reikalavimus Paslaugų teikimo vietoje, taip pat aplinkos apsaugos reikalavimų laikymąsi;
6.1.6. tvarkyti, pildyti ir saugoti visą darbų dokumentaciją ir, kartu su darbų rezultatu, perduoti šią dokumentaciją Užsakovui;
6.1.7. Paslaugos turi būti suteiktos vadovaujantis galiojančiais teisės aktais ir norminiais dokumentais. Paslaugos teikėjas Paslaugų teikimo metu turi užtikrinti darbų saugą, atitinkančią galiojančių darbuotojų saugos ir sveikatos norminių teisės aktų reikalavimus;
6.1.8. organizuoti ir teikti Paslaugas taip, kad nebūtų gadinamas Užsakovo ir objekto savininko turtas ar daromas neigiamas poveikis aplinkai;
6.1.9. raštu informuoti Užsakovą apie aplinkybes, kurios trukdo ir (ar) gali trukdyti jam tinkamai vykdyti Sutartį nedelsiant po to, kai Paslaugos teikėjas apie jas sužinojo;
6.1.10. iškilus nelaimingo atsitikimo ir (ar) avarijos pavojui, nedelsiant imtis visų prevencinių priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių, o jiems įvykus, kad būtų išvengta ar įmanomai sumažintos jų pasekmės. Visais aukščiau nurodytais atvejais Paslaugos teikėjas privalo nedelsdamas išsiaiškinti su jais susijusias aplinkybes ir nedelsdamas, tačiau nepažeisdamas teisės aktų reikalavimų, likviduoti kilusias pasekmes, bei pranešti apie tai Užsakovui;
6.1.11. teikiant Paslaugas vykdyti Užsakovo nurodymus, susijusius su šia Sutartimi ir Paslaugų teikimu (vykdymu);
6.1.12. vykdyti teisės aktų reikalavimus bei Užsakovo nurodymus dėl atliekų (šiukšlių), cheminių medžiagų ir preparatų pateikimo, laikymo, tvarkymo, naudojimo ir likvidavimo (utilizavimo);
6.1.13. dalyvauti Užsakovo organizuojamuose gamybiniuose susirinkimuose Paslaugoms teikti (jei tokie susirinkimai bus organizuojami);
6.1.14. užtikrinti, kad visą Sutarties galiojimo laikotarpį Paslaugos teikėjo kvalifikacija atitiktų Pirkimo dokumentų reikalavimus;
6.1.15. nereikalauti iš Užsakovo padengti jokių patirtų išlaidų, jeigu Užsakovas pasinaudos Sutartyje numatyta teise nutraukti Sutartį, išskyrus apmokėjimą už iki Sutarties nutraukimo faktiškai atliktus Paslaugus;
6.1.16. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.
6.2. Paslaugos teikėjas turi teisę:
6.2.1. suteikti Paslaugas anksčiau Sutartyje numatyto termino;
6.2.2. Sutartyje numatytu terminu gauti apmokėjimą už tinkamai ir laiku suteiktas Paslaugas.
6.3. Paslaugos teikėjas turi kitas teises, kurios numatytos Civiliniame kodekse ir kituose galiojančiuose teisės aktuose.
6.4. Pasitelkti subteikėjus šiomis sąlygomis:
6.4.1. Paslaugos teikėjo pasiūlyme nurodyti subteikėjai: [nurodyti]
6.4.2. įsigaliojus Sutarčiai Paslaugos teikėjas įsipareigoja per 3 (tris) Paslaugo dienas pranešti Užsakovui tuo metu žinomų subteikėjų pavadinimus, kontaktinius duomenis ir jų atstovus, jeigu jie nenurodyti pasiūlyme. Paslaugos teikėjas įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus subteikėjus, kuriuos jis ketina pasitelkti vėliau. Paslaugos teikėjas, siekdamas pakeisti ar pasitelkti naują subteikėją, turi raštu informuoti Užsakovą prieš 3 (tris) darbo dienas ir gauti Užsakovo rašytinį sutikimą. Užsakovas turi teisę reikalauti Paslaugos teikėjo pateikti naujo subteikėjo dokumentus, pagrindžiančius atitikimą kvalifikacijos reikalavimams (jei Pirkimo dokumentuose subteikėjams pagal prisiimtų sutartinių įsipareigojimų dalį buvo keliami kvalifikaciniai reikalavimai) ir atsisakyti pakeisti subteikėją, nustačius neatitikimus. Be Užsakovo rašytinio sutikimo subteikėjo pakeitimas ar naujo subteikėjo pasitelkimas negalimas; 
6.4.3. Paslaugos teikėjas atsako už subteikėjų, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus arba neveikimą;
6.4.4. Numatoma tiesioginio atsiskaitymo su subteikėju galimybė. Užsakovas ne vėliau kaip per 3 Paslaugo dienas nuo informacijos apie subteikėjus gavimo (6.4.2 p.) raštu informuoja subteikėjus apie tokią tiesioginio atsiskaitymo galimybę, Norėdamas pasinaudoti tiesioginio atsiskaitymo galimybe, subteikėjas turi apie tai raštu ne vėliau kaip per 2 (dvi) darbo dienas informuoti Užsakovą. Tokiu atveju sudaroma trišalė sutartis tarp Užsakovo Paslaugos teikėjo ir šio subteikėjo, kurioje aprašoma tiesioginio atsiskaitymo su subteikėju tvarka, atsižvelgiant į Sutartyje ir subrangos sutartyje nustatytus reikalavimus. Trišalėje sutartyje atsiskaitymo su subteikėju tvarka bus nustatoma vadovaujantis šioje Sutartyje numatyta atsiskaitymo tvarka. Paslaugos teikėjas turi teisę prieštarauti nepagrįstiems mokėjimams, pateikdamas raštišką tokio prieštaravimo Užsakovui ir subteikėjui pagrindimą. Tiesioginio atsiskaitymo su subteikėjais galimybė nekeičia Paslaugos teikėjo atsakomybės dėl Sutarties įvykdymo.
6.5. Užsakovas įsipareigoja:
6.5.1.	pateikti Paslaugos teikėjui turimą dokumentaciją, reikalingą Sutarčiai vykdyti;
6.5.2.	priimti iš Paslaugos teikėjo suteiktas Paslaugas ir už jas atsiskaityti, su sąlyga, kad Paslaugos atitinka Sutartyje ir Techninėje specifikacijoje nustatytus reikalavimus;
6.5.3. nustatęs Paslaugų trūkumus ir (ar) defektus pranešti apie tai Paslaugos teikėjui Sutartyje nustatyta tvarka ir terminais;
6.5.4. priimant Paslaugų rezultatą, jį apžiūrėti ir, pastebėjus trūkumus ir (ar) defektus, apie tai informuoti Paslaugos teikėją Sutartyje nustatyta tvarka ir terminais;
6.5.5.	vykdyti kitas pareigas, kurios numatytos Civiliniame kodekse ir kituose galiojančiuose teisės aktuose.
6.6.	Užsakovas turi teisę:
6.6.1.	tikrinti teikiamų Paslaugų eigą ir kokybę, Paslaugoms naudojamų medžiagų (statybos produktų) kokybę;
6.6.2. nemokėti už nesuteiktas Paslaugas  ar Paslaugas, atliktas su trūkumais ir (ar) defektais iki kol jie ištaisomi, taip pat kai Paslaugos teikėjo pateikta PVM sąskaita-faktūra Užsakovui yra nepateikta arba pateikta netiksli (netinkama) PVM sąskaita-faktūra;
6.6.3.	duoti Paslaugos teikėjui privalomus vykdyti nurodymus, susijusius su Paslaugomis  ir šios Sutarties vykdymu;
6.6.4.	esant poreikiui, organizuoti ir vesti gamybinius susirinkimus Paslaugų teikimui aptarti;
6.6.5.	jeigu Paslaugos teikėjas nukrypsta nuo Sutarties sąlygų, darbų dokumentų, nesilaiko teisės aktų ar statybos normatyvinių techninių dokumentų reikalavimų ir (ar) nevykdo (netinkamai vykdo) pagrįstų Užsakovo nurodymų ir (ar) netinkamai pildo darbų vykdymo dokumentaciją, reikalauti pašalinti trūkumus, nemokėti už netinkamai suteiktas Paslaugas;
6.6.6.	 jeigu Paslaugos teikėjas per Užsakovo nurodytą terminą nepašalina garantiniu laikotarpiu nustatytų trūkumų ir (ar) defektų arba vėluoja suteikti ir perduoti Paslaugas ilgiau kaip 20 (dvidešimt) kalendorinių dienų, Paslaugos teikėjo sąskaita pats arba pasitelkdamas trečiuosius asmenis pašalinti trūkumus ir (ar) defektus arba atlikti Paslaugus. Tokiu atveju Paslaugos teikėjas privalės atlyginti visas Užsakovo patirtas su trūkumų ir (ar) defektų šalinimu arba Paslaugų suteikimu susijusias išlaidas ir (ar) nuostolius. Užsakovo trūkumų ir (ar) defektų šalinimui arba Paslaugų atlikimui patirtos išlaidos gali būti išskaičiuotos iš Paslaugos teikėjui mokėtinų sumų, apie tai raštu informavus Paslaugos teikėją. Paslaugos teikėjas privalo atlyginti visas Užsakovo patirtas su trūkumų ir (ar) defektų šalinimu arba Paslaugų suteikimu susijusias išlaidas per 30 (trisdešimt) kalendorinių dienų nuo atitinkamos sąskaitos gavimo dienos.
6.7.	Jei Užsakovas vadovaudamasis Sutarties 6.6.6. punktu garantinių gedimų šalinimui pasitelkia trečiuosius asmenis, tai neturi įtakos Sutartyje taikomos garantijos sąlygų galiojimui Paslaugoms.
6.8.Užsakovas turi kitas teises, kurios numatytos Civiliniame kodekse ir kituose galiojančiuose teisės aktuose.

7. ŠALIŲ ATSAKOMYBĖ

7.1.  Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
7.2. Visos Sutartyje numatytos netesybos (baudos) laikomos minimaliais neįrodinėtinais Šalies nuostoliais. 
7.3. Jei Paslaugos teikėjas neatlieka Paslaugų šioje Sutartyje nustatytu terminu/neištaiso trūkumų ir (ar) defektų nustatytu terminu, Paslaugos teikėjas, Užsakovo reikalavimu, moka Užsakovui 15 (penkiolikos ) Eur delspinigius už kiekvieną pradelstą dieną, už kiekvieną netinkamai įvykdytą užsakymą.
7.4. Užsakovui vėluojant atsiskaityti su Paslaugos teikėju, Paslaugos teikėjas turi teisę reikalauti iš Užsakovo 0,05 (penkių šimtųjų) procentų dydžio delspinigių už kiekvieną uždelstą dieną nuo laiku nesumokėtos sumos.
7.5. Už su termino praleidimu nesusijusį Sutarties pažeidimą Paslaugos teikėjas, Užsakovo reikalavimu, moka Užsakovui 150,00 EUR (vieno šimto penkiasdešimties eurų) baudą už kiekvieną tokį Sutarties pažeidimo atvejį. 
7.6. Nutraukus Sutartį dėl Paslaugos teikėjo kaltės Paslaugos teikėjas privalo ne vėliau kaip per 5 (penkias) darbo dienas nuo Užsakovo pareikalavimo pateikimo dienos sumokėti 5 (penkių) proc. dydžio baudą nuo Sutarties kainos be PVM. Užsakovas neprivalo įrodyti Paslaugos teikėjui, kad patyrė nuostolių.
7.7. Paslaugos teikėjas sutinka, kad pagal Sutartį mokėtinas netesybas Užsakovas turi teisę išskaičiuoti iš Paslaugos teikėjui mokėtinų sumų, apie tai raštu informavęs Paslaugos teikėją.
7.8. Paslaugos teikėjas privalo sumokėti Užsakovui Sutartyje numatytas baudas ir (ar) delspinigius bei kompensuoti kitus patirtus nuostolius (išlaidas) ne vėliau kaip per 15 (penkiolika) kalendorinių dienų nuo atitinkamo prašymo (reikalavimo) gavimo dienos.
7.9. Paslaugos teikėjas ir Užsakovas susitaria, kad kilus teisminiam ginčui dėl neapmokėjimo už Paslaugas, jei Paslaugos teikėjas remiasi Civilinio kodekso 6.210 straipsniu,  Paslaugos teikėjas gali reikalauti priteisti ne daugiau kaip 5 (penkių) procentų metines palūkanas nuo neapmokėtos sumos, kaip tai numatyta Civilinio kodekso 6.210 straipsnio 1 dalyje.
7.10. Paslaugos teikėjas privalo atlyginti visas Užsakovo išlaidas ir nuostolius (įskaitant mokesčius ir išlaidas už teisines paslaugas), atsiradusius dėl bet kurio asmens sveikatai, gyvybei ar turtui padarytos žalos, taip pat neturtinės žalos, sukeltos ar atsiradusios dėl Paslaugos teikėjo (ar jo Subteikėjų), Paslaugos teikėjo paskirto asmens, atsakingo už Sutarties vykdymą, ar personalo kaltės teikiant Paslaugas, taisant trūkumus ir (ar) defektus ar vykdant kitus įsipareigojimus pagal šią Sutartį, o taip pat atsiradusią dėl Paslaugos teikėjo suteiktų Paslaugų rezultatų po jų perdavimo Užsakovui, nebent tokias išlaidas ir nuostolius lėmė Užsakovo ar jo personalo kaltė.

8.	NENUGALIMOS JĖGOS APLINKYBĖS (FORCE MAJEURE)
8.1.	Šalis atleidžiama nuo atsakomybės už Sutarties nevykdymą, jei ji nevykdoma dėl nenugalimos jėgos (force majeure). Šalys nenugalimos jėgos (force majeure) aplinkybėmis susitaria laikyti aplinkybes, kaip jos reglamentuotos Lietuvos Respublikos civilinio kodekso 6.212 straipsnyje. 
8.2.	Nenugalimos jėgos aplinkybe (force majeure) nėra ir nebus laikoma koronaviruso (COVID-19) pandemija ar su ja susijusi panašaus tipo virusinė pandemija.
8.3.	Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
8.4.	Esant nenugalimos jėgos (force majeure) aplinkybėms Šalis atleidžiama nuo savo sutartinių įsipareigojimų vykdymo visam minėtų aplinkybių buvimo laikotarpiui, o jeigu laiku nebuvo pateiktas pranešimas, nuo pranešimo pateikimo momento iki nenugalimos jėgos aplinkybių buvimo pabaigos.
8.5.	Jei nenugalimos jėgos aplinkybės tęsiasi ilgiau kaip 2 (du) mėnesius, bet kuri iš Šalių turi teisę vienašališkai ne teismo keliu nutraukti šią Sutartį, apie tai įspėjusi raštu kitą Šalį prieš 5 (penkias) kalendorines dienas.
8.6.	Sutarties nutraukimas nepanaikina pareigos sumokėti už iki Sutarties nutraukimo įvykdytus įsipareigojimus, ir kitos Šalies teisės reikalauti atlyginti netesybas bei nuostolius, atsiradusius dėl Sutarties nevykdymo ar netinkamo vykdymo iki nenugalimos jėgos (force majeure) aplinkybių atsiradimo.

9.      SUTARTIES ĮVYKDYMO UŽTIKRINIMAS

9.1. Sutarties įvykdymas užtikrinamas užstatu 3 500 Eur (trys tūkstančiai penki šimtai eurų), pervedant jį į Užsakovo banko sąskaitą Nr. LT14 7044 0600 0764 2185 AB SEB banke, iki Sutarties pasirašymo arba banko garantija arba draudimo bendrovės laidavimo draudimo raštu.
9.2. Jeigu Paslaugų teikėjas Sutarties vykdymą užtikrina banko garantija ar draudimo bendrovės laidavimo raštu, Sutarties įvykdymo užtikrinimo dokumentas turi būti parengtas pagal Sutarties 3 priede ar 4 priede pateiktą formą. Paslaugų teikėjas privalo pateikti deramai įformintą, atitinkančią Lietuvos Respublikos teisės aktų reikalavimus, banko besąlyginę ir neatšaukiamą Sutarties įvykdymo garantiją arba besąlyginį ir neatšaukiamą draudimo bendrovės laidavimo draudimo raštą (toliau – laidavimas) (kartu su laidavimo draudimo raštu turi būti pateiktas laidavimo draudimo liudijimas (polisas) su nuoroda į taisykles, kurių pagrindu buvo nustatytos draudimo sąlygos bei mokestinio pavedimo, patvirtinančio draudimo polise nurodytos draudimo įmokos apmokėjimą, kopija)  bei visus juos lydinčius dokumentus (originalus) tokiomis sąlygomis:
9.1.2.1.	garantas – bankas arba draudimo bendrovė; Banko garantija turi būti išduota Lietuvos Respublikoje ar kitoje Europos Sąjungos valstybėje narėje ar Europos Ekonominės Erdvės (EEE) valstybėje registruoto banko arba kito tarptautinio banko, kuriam yra suteiktas tarptautinės reitingų agentūros ilgalaikio skolinimosi reitingas ne žemesnis  kaip BBB-(Fitch ir S&P) arba Baa3 (Moody’s). Reitingą turi atitikti bankas, kuris išdavė garantiją, arba bendrovių grupė, kuriai jis priklauso.
9.1.2.2. garantijos (laidavimo) dalykas: bet koks Paslaugų teikėjo prievolių pagal Sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas.
9.1.2.3. garantijos (laidavimo) sumos išmokėjimo sąlygos ir tvarka: per 10 (dešimt) darbo dienų nuo pirmo raštiško Užsakovo pranešimo garantui  apie Paslaugų teikėjo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą. Garantas neturi teisės reikalauti, kad Užsakovas pagrįstų savo reikalavimą. Užsakovas pranešime garantui nurodys, kad garantijos (laidavimo) suma jam priklauso dėl to, kad Paslaugų teikėjas dalinai ar visiškai neįvykdė Sutarties sąlygų ar kitaip pažeidė Sutartį.
9.3. Garantijos (laidavimo) galiojimo terminas: iki Sutarties galiojimo termino pabaigos. Paslaugų teikėjas gali pateikti garantiją(laidavimą), kuri galioja 12 (dvylika) mėnesių nuo Sutarties pasirašymo dienos. Tokiu atveju, likus ne mažiau kaip 20 (dvidešimt) dienų iki garantijos(laidavimo) galiojimo pabaigos, Paslaugų teikėjas privalo pateikti Užsakovui naują garantiją (laidavimą) (atitinkančią šios Sutarties sąlygas), kuri turi nenutrūkstamai pratęsti Sutarties įvykdymo užtikrinimą kitiems 12 (dvylikai) mėnesių (ar iki Sutarties galiojimo termino pabaigos, jei terminas trumpesnis).
9.4. Jei Užsakovas pasinaudoja  Sutarties įvykdymo užtikrinimu, Paslaugų teikėjas, siekdamas toliau vykdyti sutartinius įsipareigojimus, privalo per 10 (dešimt) darbo dienas nuo pranešimo, kad Užsakovas pasinaudojo Sutarties įvykdymo užtikrinimu, gavimo dienos pateikti Užsakovui naują Sutarties įvykdymo užtikrinimą, šios Sutarties 7.1.1 punkte nurodytai sumai. Jei nurodytu laiku Paslaugų teikėjas nepateikia naujos Sutarties įvykdymo užtikrinimo, tai laikoma Sutarties esminiu pažeidimu ir Užsakovas įgyja teisę vienašališkai nutraukti Sutartį, nesikreipiant į teismą, informavus Paslaugų teikėją apie tai ne vėliau kaip prieš 2 (dvi) darbo dienas. 
9.1.5. Sutarties įvykdymo užtikrinimas grąžinami Paslaugų teikėjui per 30 (trisdešimt) kalendorinių dienų po Sutarties pabaigos, gavus rašytinį Paslaugų teikėjo prašymą (garantijos (laidavimo rašto) atveju grąžinamas garantijos (laidavimo)  originalas tik jei originalas buvo pateiktas ne elektronine forma). Sutarties įvykdymo užtikrinimas taip pat gali būti grąžinamas per 30 (trisdešimt) kalendorinių dienų po visų Paslaugų priėmimo pagal Paslaugų perdavimo-priėmimo aktą, gavus rašytinį Paslaugų teikėjo prašymą, jei po šio akto pasirašymo iki grąžinimo termino neiškyla Paslaugų trūkumų, priešingu atveju grąžinimo terminas perkeliamas 30 (trisdešimt) kalendorinių dienų po trūkumų pašalinimo.


10. SUTARTIES GALIOJIMAS, KEITIMAS, SUSTABDYMAS IR NUTRAUKIMAS

10.1.	Sutartis įsigalioja jos pasirašymo momentu ir galioja iki visų įsipareigojimų įvykdymo bet ne ilgiau kaip 34 (trisdešimt keturi) mėnesiai nuo Sutarties įsigaliojimo dienos.
10.2.	Sutarties sąlygos Sutarties galiojimo laikotarpiu negali būti keičiamos, išskyrus galiojančiame Lietuvos Respublikos viešųjų pirkimų įstatyme (toliau – VPĮ) numatytus atvejus.
10.3.	Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Visi Sutarties papildymai, pakeitimai įsigalioja nuo jų pasirašymo momento, išskyrus atvejus kai kita įsigaliojimo data nurodyta Sutarties pakeitime, papildyme ar priede.
10.4.	Jeigu kuri nors šios Sutarties nuostata taptų negaliojančia dėl prieštaravimo imperatyvioms įstatymų nuostatoms ar dėl kitų priežasčių, tai neatleis Šalių nuo jų įsipareigojimų vykdymo ir, jeigu teisiškai įmanoma, Šalys privalės dėti visas pastangas, kad pasiektų tikslus, kurie ekonominiu požiūriu būtų artimiausi tokiose nuostatose numatytiems tikslams. Tokiu atveju Šalys turi susitarti pakeisti netinkamą nuostatą ekonominiu požiūriu artimiausia nuostata ir tai įforminti raštu.
10.5.	Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe tarp Šalių pagal šią Sutartį, garantijomis, garantiniais įsipareigojimais, taip pat visos kitos šios Sutarties nuostatos, kurios išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
10.6.	Sutartis Užsakovo iniciatyva, nesikreipiant į teismą, įspėjus Paslaugos teikėją ne vėliau kaip prieš 5 (penkias) kalendorines dienas, gali būti nutraukta:
10.6.1.	kai Paslaugos teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
10.6.2.	kai keičiasi Paslaugos teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
10.6.3.	kai Paslaugos teikėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;
10.6.4.	kai Paslaugos teikėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
10.6.5.	kai Paslaugos teikėjas sudaro subrangos sutartį (keičia subteikėją) be Užsakovo sutikimo;
10.6.6.	kai Paslaugos teikėjas per pagrįstai nustatytą protingą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
10.6.7.	kai Paslaugos teikėjas nevykdo savo sutartinių įsipareigojimų ir tai yra esminis Sutarties pažeidimas;
10.6.8.	dėl kitokio pobūdžio neveiksnumo, trukdančio vykdyti Sutartį.
10.7.	Paslaugos teikėjas, nesikreipiant į teismą, turi teisę vienašališkai nutraukti šią Sutartį prieš terminą, įspėjus Užsakovą ne vėliau kaip prieš 5 (penkias) kalendorines dienas, šiais atvejais:
10.7.1.	kai Užsakovas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas;
10.7.2.	kai Užsakovas bankrutuoja arba yra likviduojama, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.
10.8.	Sutartis gali būti nutraukta (jos atsisakyta):
10.8.1. abipusiu raštišku Šalių susitarimu. Sutartis, nutraukiama Šalių susitarimu, laikoma nutraukta Šalims pasirašius susitarimą;
10.8.2. Viešųjų pirkimo įstatymo 90 straipsnyje nurodytais atvejais ir tvarka;
10.8.3. kitais galiojančiame Civiliniame kodekse numatytais atvejais ir tvarka.
10.9. Užsakovas turi teisę, įspėjęs Paslaugos teikėją apie Sutarties nutraukimą ne vėliau kaip prieš 30 (trisdešimt) kalendorinių dienų iki Sutarties nutraukimo (šiuo pagrindu Sutartis nutraukiama ne teismo tvarka), savo iniciatyva vienašališkai nutraukti Sutartį, nenurodydamas Sutarties nutraukimo priežasčių. Tokiu atveju Užsakovas įsipareigoja sumokėti Paslaugos teikėjui už iki Sutarties nutraukimo faktiškai atliktus Paslaugus.
10.10. Sutarties vykdymas gali būti stabdomas (jei reikalinga, atitinkamai pratęsiant Sutarties galiojimo terminą) šiais atvejais, įforminant Šalių susitarimu:
10.10.1.	esant Sutarties 8 skyriuje  numatytoms aplinkybėms;
10.10.2.	esant nuo Užsakovo priklausančių aplinkybių (negalėjimas priimti Paslaugų kol Užsakovui nebus suteiktos jo samdomų trečiųjų asmenų paslaugos/darbai/prekės ir pan.). Užsakovas turi teisę reikalauti , o Paslaugos teikėjas privalo sutikti, sustabdyti Paslaugų teikimą iki atitinkamų aplinkybių pasibaigimo. 
10.10.3.	jei manoma, kad dėl esminių klaidų ar pažeidimų Sutartis tampa negaliojančia, – kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti;
10.10.4.	jei Užsakovui iš trečiųjų asmenų reikalinga įsigyti papildomų paslaugų/prekių/darbų, kurios(-ie) būtinos(-i) Paslaugų pagal sutartį tolesniam teikimui; 
10.10.5.	jei sustabdymas reikalingas dėl trečiųjų šalių įtakos (veikimo/neveikimo, pavyzdžiui per teisės aktų nustatytą terminą ar per protingą terminą, jei toks nenustatytas,  vėluojant išduoti leidimą/sutikimą ir pan.); 
10.10.6.	dėl bet kokio uždelsimo ar sutrikimo dėl atliekamo sutarties pakeitimo;
10.10.7. dėl numatytoje Paslaugų vykdymo vietoje esančios žemos oro temperatūros (kai dienos temperatūra yra žemesnė kaip -5° C) arba išskirtinai nepalankių gamtinių sąlygų, kurios įtakoja konkrečių Paslaugų pagal šią sutartį teikimą, ir (ar), jei žemės paviršiaus sluoksnio įšalas siekia daugiau kaip 30 cm. Aplinkybė taikoma tik tuo atveju, jei Paslaugos teikėjas argumentuotame prašyme Užsakovui pagrindžia žemą oro temperatūrą ir (ar) itin nepalankias gamtines sąlygas ir (ar) įšalo buvimą ir nurodo, kodėl šios sąlygos trukdo teikti Paslaugas. 
10.11. Maksimalus sutarties vykdymo stabdymo laikotarpis per visą sutarties vykdymo laikotarpį 6 mėnesiai (išskyrus 8 skyriuje numatytą atvejį).
10.12.	Atnaujinus Sutarties vykdymą, neįvykdytų prievolių įvykdymo terminai ir sutarties galiojimas pratęsiami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.
10.13.	Tais atvejais, kai aplinkybės, dėl kurių sutartinių įsipareigojimų (jų dalies) vykdymas buvo sustabdytas, dar nėra išnykusios, o sutarties sustabdymas trunka ilgiau nei sutartyje nustatytas galimas maksimalus sutartinių įsipareigojimų vykdymo sustabdymo terminas, bet kuri iš Šalių turi teisę vienašališkai ne teismo keliu nutraukti šią Sutartį, apie tai įspėjusi raštu kitą Šalį prieš 5 (penkias) kalendorines dienas. Šalių susitarimu sustabdymo pratęsimas, kai sustabdymas trunka ilgiau nei sutartyje nustatytas galimas maksimalus sutartinių įsipareigojimų vykdymo sustabdymo terminas, galėtų būti vykdomas esant  VPĮ 89 straipsnio nuostatų pagrindu (jeigu būtų nustatytas šių nuostatų taikymo pagrindas).
10.14. Pateikto užsakymo vykdymas esant poreikiui gali būti sustabdytas, nustačius Sutarties 10.10. punkte nurodytas aplinkybes. Užsakymo stabdymas neįtakoja Sutarties galiojimo termino. 

11. BAIGIAMOSIOS NUOSTATOS
11.1. Jei kitaip nesusitarta tarp Šalių, visi paklausimai, pranešimai, reikalavimai, prašymai ir kita korespondencija tarp Šalių pagal šią Sutartį turi būti siunčiami registruotu paštu, elektroniniu paštu ar kitomis elektroninėmis ryšio priemonėmis.
11.2. Atitinkami pranešimai bus laikomi gautais:
11.2.1. siunčiant elektroniniu paštu – jų išsiuntimo momentu;
11.2.1.  siunčiant registruotu paštu – po 5 (penkių) darbo dienų nuo išsiuntimo registruotu paštu dienos.
11.3. Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
11.4. Paslaugos teikėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas.
11.5. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
11.6. Pasikeitus Šalies buveinės adresui, banko sąskaitos numeriui, kontaktiniams asmenims ar kitiems rekvizitams, Šalis privalo apie tai pranešti kitai Šaliai ne vėliau kaip per 1 (vieną) darbo dieną. Neįvykdžius šių reikalavimų Šalis neturi teisės reikšti pretenzijų ar atsikirtimų, kad kitos Šalies veiksmai, atlikti vadovaujantis paskutine turima informacija, neatitinka Sutarties sąlygų, arba kad ji negavo pranešimų, siustų pagal paskutinius turimus rekvizitus.
11.7. Sutarties vykdymui ir kontrolei Šalių paskiriami asmenys:
	
	Užsakovas
	Paslaugos teikėjas

	Pareigos
	
	

	Vardas, pavardė
	
	

	Adresas
	
	

	Telefonas (mobilusis)
	
	

	El. paštas
	
	


11.8.  Už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas atsakingas Užsakovo darbuotojas – Pirkimų skyriaus viešųjų pirkimų specialistas ar jį pavaduojantis asmuo.
11.9. Sutarties 11.7 punkte nurodyti asmenys atitinkamai Paslaugos teikėjo ir Užsakovo yra įgalioti kontroliuoti, kad Sutartis būtų tinkamai vykdoma, priimti suteiktas Paslaugas, pasirašyti PVM sąskaitas-faktūras, Paslaugų priėmimo-perdavimo aktus, priimti visus sprendimus, susijusius su šios Sutarties vykdymu, išskyrus sprendimus dėl pačios Sutarties pakeitimo, papildymo ar nutraukimo.
11.10.  Jeigu Paslaugos teikėjas Paslaugoms suteikti nori samdyti kitą ar papildomą specialistą, nei nurodytas Pasiūlyme ir šioje Sutartyje, jis privalo prieš tai Užsakovui įrodyti jo patikimumą ir gebėjimą vykdyti paskirtas funkcijas, gauti raštišką Užsakovo sutikimą dėl pasirinkto specialisto bei pateikti dokumentus, pagrindžiančius specialisto atitikimą Pirkimo dokumentuose nustatytiems reikalavimams. Specialisto keitimas įforminamas papildomu susitarimu, pasirašomu tarp Užsakovo ir Paslaugos teikėjo (jei Užsakovas aukščiau nustatyta tvarka sutinka dėl specialisto keitimo).
11.11. Paslaugos teikėjas informuoja savo atstovus apie jų asmens duomenų tvarkymą, nurodydamas šią informaciją: SĮ „Susisiekimo paslaugos“ (įmonės kodas 124644360, įmonės buveinės adresas Laisvės pr. 10A, , Vilnius, el. pašto adresas info@judu.lt) tvarko šiuos Paslaugos teikėjo atstovų asmens duomenis: vardą, pavardę, įmonės pavadinimą, pareigas, telefono ryšio numerį, elektroninio pašto adresą bei kitus Paslaugos teikėjo ir/ar jo atstovo pateiktus duomenis. Nurodyti asmens duomenys tvarkomi sutarties su duomenų subjekto atstovaujama Šalimi sudarymo ir vykdymo tikslu, siekiant teisėtų sutarties Šalių interesų pasitelkti sutarties Šalies atstovą sutarties sudarymui ir tinkamam jos vykdymui (siekiant identifikuoti atstovą, su juo susisiekti, pasirašyti dokumentus ir pan.). Atsižvelgiant į sutarties vykdymo eigą ir/ar taikomų teisės aktų reikalavimus (pvz., siekiant patirtų nuostolių atlyginimo, atliekant auditą ir pan.), Paslaugos teikėjo ir jo atstovų asmens duomenys gali būti perduodami atitinkamoms valstybės ir savivaldybių institucijoms ir įstaigoms, draudimo bendrovėms, antstoliams, advokatams, audito paslaugas teikiantiems asmenims. Paslaugos teikėjo atstovai turi teisę prašyti įgyvendinti savo kaip duomenų subjektų teises, kaip tai nurodyta Bendrajame duomenų apsaugos reglamente, raštu kreipdamiesi tiesiogiai į Užsakovą. Paslaugos teikėjas įsipareigoja nedelsiant informuoti Užsakovą apie jo atstovų ar jų asmens duomenų pasikeitimą.
11.12. Santykius tarp Šalių, kurių nereguliuoja ši Sutartis, reguliuoja Lietuvos Respublikos teisės aktai.
11.13. Ši Sutartis yra vientisas ir nedalomas dokumentas, kurią sudaro visi toliau išvardinti dokumentai. Sutarties aiškinimo ir taikymo tikslais nustatoma tokia Sutarties dokumentų pirmenybės tvarka:
11.13.1. Techninė specifikacija (su priedais, jei jie pridedami);
11.13.2. Sutarties sąlygos (su priedais, jei jie pridedami, išskyrus Techninę specifikaciją);
11.13.3. Užsakovo atlikti pirkimo dokumentų paaiškinimai ir patikslinimai, jei tokie buvo pateikti;
11.13.4. Pirkimo dokumentai;
11.13.5. Paslaugos teikėjo pasiūlymas.
11.14. Visi ginčai, kylantys iš šios Sutarties ar dėl šios Sutarties sprendžiami derybų keliu, o nepavykus susitarti vadovaujantis Lietuvos Respublikos įstatymų numatyta tvarka, tame Lietuvos Respublikos teisme, kurio veikimo teritorijai priklauso Užsakovo buveinė.
11.15. Ši Sutartis sudaryta lietuvių kalba, 2 (dviem) vienodą juridinę galią turinčiais egzemplioriais – po vieną kiekvienai Šaliai.
11.16. Šiuo šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
11.17. Sutarties priedai, kurie yra neatskiriama Sutarties dalis:
11.17.1. 1 priedas - „Techninė specifikacija“;
11.17.2. 2 priedas - „Pasiūlymas“;
11.17.3. 3 priedas -  „Pirkimo sutarties sąlygų įvykdymo garantijos forma “;
11.17.4. 4. priedas – „Pirkimo sutarties sąlygų įvykdymo laidavimo draudimo rašto forma“.


12. ŠALIŲ ADRESAI IR KITI REKVIZITAI

	Užsakovas			                    Paslaugos teikėjas
	
Savivaldybės įmonė „Susisiekimo paslaugos“              [Pavadinimas]
Laisvės pr. 10A Vilnius                                                                Registracijos adresas: 
                                                                                                         Buveinės adresas: 
Kodas: 124644360                                                                       Kodas: 
PVM mokėtojo kodas: LT246443610                                     PVM mokėtojo kodas: 
Tel. / faks.: (8 5)  210 7050                                                          Tel. 
El. pašto adresas: info@judu.lt                                                El. pašto adresas: 
A. s.: LT14 7044 0600 0764 2185                                              A. s.: 
Bankas: AB SEB bankas                                                           Bankas: 

Pareigos	                                                                          Pareigos 
Vardas Pavardė		                             Vardas Pavardė


























3 priedas
(pirkimo sutarties sąlygų įvykdymo garantijos forma)

SĮ „Susisiekimo paslaugos“
Laisvės pr. 10A, LT-04215, Vilnius

PIRKIMO SUTARTIES SĄLYGŲ ĮVYKDYMO GARANTIJA

20__ m. _____________ ____ d. Nr. ____________
/miesto pavadinimas/

/kliento pavadinimas, adresas/ (toliau – Klientas) pranešė, kad laimėjo SĮ „Susisiekimo paslaugos“, Laisvės pr. 10A, LT-04215, Vilnius, (toliau – Garantijos gavėjas) /pirkimo pavadinimas/ viešąjį pirkimą (nurodyti pirkimo numerį) ir yra pakviestas sudaryti viešojo pirkimo-pardavimo sutartį dėl /aprašyti sutarties objektą/ (toliau – Sutartis).

/pavadinimas/ bankas, atstovaujamas /banko filialo pavadinimas/ filialo, /adresas/ (toliau – Bankas), šioje garantijoje nustatytomis sąlygomis neatšaukiamai įsipareigoja sumokėti Garantijos gavėjui ne daugiau kaip ____ (/suma žodžiais, valiutos pavadinimas/) per 10 darbo dienų, el. pašto adresu _______________________ gavęs pirmą raštišką Garantijos gavėjo reikalavimą mokėti (elektroninės formos), kuriame nurodytas garantijos Nr. ________________, patvirtinantį, kad Klientas neįvykdė Sutarties sąlygų, nurodant, kokios Sutarties sąlygos nebuvo įvykdytos. Garantijos gavėjas neprivalo pagrįsti reikalavime nurodyto Sutarties sąlygų nevykdymo.
Šis įsipareigojimas privalomas Bankui ir jo teisių perėmėjams. 
Reikalavimas mokėti turi būti pasirašytas Garantijos gavėjo vadovo ar tinkamai įgalioto asmens elektroniniu parašu, atitinkančiu kvalifikuotam elektroniniam parašui keliamus reikalavimus. Jeigu reikalavimą pasirašo įgaliotas asmuo, turi būti pateikiamas įgaliojimas. Jeigu pateikiamas elektroninės formos įgaliojimas, jis turi būti pasirašytas elektroniniu parašu, atitinkančiu kvalifikuotam elektroniniam parašui keliamus reikalavimus.
Bankas įsipareigoja tik Garantijos gavėjui, todėl ši garantija yra neperleistina ir neįkeistina.
Šioje garantijoje nurodyta suma atitinkamai sumažės po kiekvieno Banko mokėjimo pagal šią garantiją.
Ši garantija galioja iki 20__ m. ________________ ____ d.
Visi Banko garantiniai įsipareigojimai Garantijos gavėjui pagal šią garantiją baigiasi, jeigu yra kuri nors iš šių sąlygų:
1. sueina garantijoje nustatytas terminas; 
2. Garantijos gavėjas raštu praneša Bankui, kad:
2.1. atsisako savo teisių pagal šią garantiją;
2.2. Klientas įvykdė šioje garantijoje nurodytus įsipareigojimus.
Bet kokie Garantijos gavėjo reikalavimai nebus vykdomi, jeigu jie bus gauti aukščiau nurodytu Banko adresu pasibaigus garantijos galiojimo laikotarpiui.
Vėlesni Sutarties ar kitų su ja susijusių dokumentų pakeitimai ar papildymai neturės įtakos Banko įsipareigojimų pagal šią garantiją vykdytinumui ir (ar) apimčiai ir neatleis Banko nuo pilnutinio įsipareigojimų pagal šią garantiją vykdymo.
Šiai garantijai taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.


/įgalioto asmens pareigos/		/parašas/		/vardas ir pavardė/


4 priedas
(pirkimo sutarties sąlygų įvykdymo laidavimo draudimo rašto forma)

SĮ „Susisiekimo paslaugos“
Laisvės pr. 10A, LT-04215, Vilnius

PIRKIMO SUTARTIES SĄLYGŲ ĮVYKDYMO LAIDAVIMO DRAUDIMO RAŠTAS

20__ m. _____________ ____ d. Nr. ____________
/miesto pavadinimas/

/Pirkimo sutarties pasirašymo data ir numeris arba Pirkimo numeris/
/Pirkimo sutarties pavadinimas/ (toliau – Sutartis)

[bookmark: _Hlk53500958]Šis laidavimo draudimo raštas galioja kartu su draudimo liudijimu (polisu) Nr. [įrašykite draudimo sutarties numerį].
Mums buvo pranešta, kad [įrašykite viešąjį pirkimą laimėjusio dalyvio pavadinimą; jei tai jungtinė veikla, išvardinkite pilnus ūkio subjektų grupės narių pavadinimus,  nurodydami jungtinės veiklos sutarties datą] (toliau – Tiekėjas) yra sudaręs Sutartį, kurioje yra numatyta, kad Tiekėjas privalo pateikti sutarties sąlygų įvykdymo užtikrinimo laidavimo draudimo raštą.
Šiuo laidavimo draudimo raštu Tiekėjas ir laiduotojas [įrašykite laiduotojo pavadinimą, juridinį statusą ir adresą], (toliau – Draudimo bendrovė), neatšaukiamai įsipareigoja SĮ „Susisiekimo paslaugos“, Laisvės pr. 10A, LT-04215, Vilnius (toliau – Užsakovas) [įrašykite laidavimo sumą skaičiais] ([įrašykite laidavimo sumą žodžiais ir valiutos pavadinimą]) suma dėl patirtų nuostolių atlyginimo ir ją tinkamai išmokėti pagal šį išduotą laidavimo draudimo raštą. Šis įsipareigojimas yra privalomas Draudimo bendrovei ir jos teisių perėmėjams ir patvirtintas Draudimo bendrovės įgalioto atstovo parašu ir antspaudu [įrašykite laidavimo draudimo rašto išdavimo datą].

KADANGI Tiekėjas pagal Sutartį su Užsakovu įsipareigojo [tiekti prekes/teikti paslaugas/atlikti darbus – pasirinkite tinkamą variantą] Užsakovui,

[bookmark: _Hlk531765437]TODĖL ŠIO LAIDAVIMO DAUDIMO SĄLYGOS YRA TOKIOS:
Jei Tiekėjas pažeidžia prievoles pagal Sutartį, dalinai ar visiškai jų nevykdo ar netinkamai jas vykdo, Draudimo bendrovė įsipareigoja per 10 (dešimt) darbo dienų sumokėti Užsakovui ne didesnę nei aukščiau nurodytą sumą gavusi Užsakovo pirmą raštišką reikalavimą.  Užsakovas neprivalo pagrįsti savo reikalavimo, tačiau privalo nurodyti, kurios Sutarties sąlygos buvo nevykdomos/netinkamai vykdomos.
Draudimo bendrovė atsako už netesybų, palūkanų pagal Sutartį sumokėjimą laiduojamos sumos ribose. Draudimo bendrovė neatsako už Sutarties neįvykdymą ar netinkamą įvykdymą dėl nenugalimos jėgos aplinkybių (Force Majeure). 
Laiduojama suma atitinkamai bus mažinama pagal šį laidavimo draudimo raštą išmokėtomis sumomis.
Draudimo bendrovė įsipareigoja tik Užsakovui, todėl šis laidavimo draudimo raštas yra neperleistinas ir neįkeistinas.
Tiekėjui neįvykdžius savo įsipareigojimų pagal Sutartį arba juos įvykdžius netinkamai, Užsakovas neprivalo pirmiausia nukreipti išieškojimą dėl patirtų nuostolių atlyginimo į Tiekėjo turtą.
Draudimo bendrovės įsipareigojimai įsigalioja nuo Tiekėjo sumokėtos draudimo įmokos už išduotą laidavimo draudimo raštą dienos, t. y. iki [įrašykite laidavimo draudimo galiojimo pradžios datą] ir galioja iki [įrašykite laidavimo draudimo galiojimo datą] imtinai. Užsakovui nepareiškus reikalavimo per 3 mėnesius po šio laidavimo draudimo rašto pabaigos, jis nustoja galioti ir turi būti grąžintas Draudimo bendrovei.
Užsakovui paprašius pratęsti laidavimo draudimo rašto galiojimo laikotarpį, Tiekėjas įsipareigoja pranešti Draudimo bendrovei apie tokį pratęsimą ir šio laidavimo draudimo rašto galiojimas Tiekėjo prašymu Draudimo bendrovės gali būti pratęstas. Draudimo bendrovė ir (arba) Tiekėjas anksčiau laiko nutraukti sudarytą laidavimo draudimo sutartį ir šį išduotą laidavimo draudimo raštą turi teisę tik gavę raštišką Užsakovo sutikimą. 
    Išduotam laidavimo draudimo raštui taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.
Šis laidavimo draudimo raštas išduotas Draudimo bendrovės 20_ m. ___ mėn. ___ dienos __________________ patvirtintų ________________________ laidavimo draudimo taisyklių Nr.__ (toliau - Taisyklės) pagrindu. Esant prieštaravimams tarp šio laidavimo draudimo rašto teksto ir Taisyklių nuostatų, pirmumo teisė bus teikiama šio laidavimo draudimo rašto tekstui. 


Draudimo bendrovė: 		/Draudimo bendrovės pavadinimas/

Įgaliotas asmuo:	/parašas/			/vardas ir pavardė/

A.V.










